Flere av bøkene til Svein Nyhus formidler filosofisk og eksistensiell undring i et enkelt språk. Illustrasjonene viser vanligvis karikerte, oppstilte figurer i tablåaktige oppslag. Tegneteknikken er blyant, papirkollasj, tusj og digital bearbeiding. Enkelte originalillustrasjoner er innkjøpt av Nasjonalbiblioteket, og flere av bøkene er oversatt til andre språk.